Politiet stoppede natten til tirsdag en mand med sin styrthjelm i hånden. Den bliver nemlig ikke brugt som beskyttelse, men som lager.

En borger på Kløvervej i Frederikshavn sendte natten til tirsdag bud efter ordensmagten. Borgeren kunne ud ad sit vindue se, at en mand gik rundt nede i hans have. Manden gav endda hoveddøren på adressen et hiv, inden han valgte at liste af igen. Derfor kørte en politipatrulje et par runder i området. På Kragholmen fik de så fat i manden. Med sig havde han sin styrthjelm, som han gik med i hånden. Inde i den fandt politiet et mindre apoetek af eurforiserende stoffer. Betjentene fandt rivotril piller, amfetamin, tørrede svampe samt en hel del valium piller. Manden blev anholdt og medtaget til afhøring, ligesom de euforiserende stoffer blev konfiskeret.